b'\n_START_ARTICLE_\nHimamaylan\n_START_SECTION_\nPinagmul\xc3\xa1n ng Pang\xc3\xa1lan\n_START_PARAGRAPH_\nAng Himamaylan ay namul\xc3\xa2 sa pinagsamang salitang "Him\xc3\xa0" at "Babaylan". Sinasabi na ang mga sinaunang Malay na nakatira ay nakaranas nang isang sakit sa pa\xc3\xa1 na tinatawag na hima. At sa mga babaylan o manggagamot sil\xc3\xa1 humihingi ng tulong. Dahil sa kahirapan ng mga Kastila sa pagbigkas, ay naging Himamaylan.\n_START_SECTION_\nKasays\xc3\xa1yan\n_START_PARAGRAPH_\nNag\xc3\xadng kab\xc3\xadsera ng Negros ang Himamaylan. Nang panah\xc3\xb3ng iy\xc3\xb3n, ang lungs\xc3\xb3d ay nag\xc3\xadng kut\xc3\xa0 ng mga puw\xc3\xa9rsang Kastil\xc3\xa0. Sa ngay\xc3\xb3n, ang mga lum\xc3\xa1ng kutang bant\xc3\xa1yan para sa mga pir\xc3\xa1ta na ginaw\xc3\xa0 ng mga Kastil\xc3\xa0 ay nag\xc3\xadng punt\xc3\xa1han na makikit\xc3\xa0 sa lungs\xc3\xb3d. Sa kalagitn\xc3\xa1an ng 1565, dumat\xc3\xadng at pinasail\xc3\xa1lim ng mga Kastil\xc3\xa0 ang Himamylan. Pinasim\xc3\xbalan nil\xc3\xa1 ang Sist\xc3\xa9mang Enkomyenda na kung sa\xc3\xa1n ang is\xc3\xa1ng bahag\xc3\xac ng lupa\xc3\xadn kab\xc3\xadlang ang mga prod\xc3\xbakto at mga namamah\xc3\xa1yan nit\xc3\xb3 ay napapasail\xc3\xa1lim ng mga manan\xc3\xa1kop.\n_START_SECTION_\nHeograpiya\n_START_PARAGRAPH_\nAng Himamaylan  ay nasa gitnang bahagi ng baybayin ng pul\xc3\xb4 ng Negros. Ito ay may likas na daungan. Ang lalim nito ay mainam para sa mga sasakyang-dagat.'